OSNOVNA ŠKOLA DRENJE

LJUDEVITA GAJA 28

31418 DRENJE

-službenik za informiranje

Drenje, 22. prosinac 2021.

**OBAVIJEST O ODLUKAMA ŠKOLSKOG ODBORA**

Dana 22. prosinca 2021. (srijeda) održana je 7. sjednica Školskog odbora za koju je jednoglasno usvojen sljedeći dnevni red:

1. Donošenje Odluke o usvajanju zapisnika sa 6. sjednice Školskog odbora Osnovne škole Drenje, Drenje
2. Donošenje Odluke o davanju prethodne suglasnosti ravnatelju škole za zasnivanje radnog odnosa na neodređeno puno radno vrijeme na poslovima učitelj/ica tjelesne i zdravstvene kulture
3. Usvajanje „Pravila za upravljanje dokumentarnim gradivom Osnovne škole Drenje“ i „Popisa pravila dokumentarnog gradiva s rokovima čuvanja u Osnovnoj školi Drenje“
4. Razno

**TOČKA 1.**

Školski odbor Osnovne škole Drenje, Drenje jednoglasno je donio Odluku o usvajanju zapisnika sa 6. sjednice Školskog odbora održane 19. studenog 2021.

**TOČKA 2.**

Nakon izvješća ravnatelja, Školski odbor Osnovne škole Drenje, Drenje jednoglasno je donio Odluku o davanju prethodne suglasnosti za zasnivanje radnog odnosa s Juricom Gavranom na radnom mjestu učitelj Tjelesne i zdravstvene kulture na neodređeno puno radno vrijeme temeljem natječaja objavljenog 23. studenog 2021. na mrežnoj stranici i oglasnoj ploči Osnovne škole Drenje, Drenje i na mrežnoj stranici i oglasnoj ploči Hrvatskog zavoda za zapošljavanje (KLASA: 112-01/21-01/06 URBROJ: 2121-18-01-21-1).

**TOČKA 3.**

Nakon izvješća tajnice, Školski odbor Osnovne škole Drenje, Drenje jednoglasno je donio Odluku o usvajanju „Pravila za upravljanje dokumentarnim gradivom“ i „Popisa dokumentarnog gradiva s rokovima čuvanja u Osnovnoj školi Drenje“.

**TOČKA 4.**

Za riječ se javio ravnatelj i najavio idući tjedan sjednicu Školskog odbora zbog donošenja financijskog plana i rebalansa. Upitao je članove Školskog odbora žele li se dogovoriti o terminu održavanja sjednice te je nakon kratke rasprave odlučeno da će se iduća sjednica održati 28.12.2021. (utorak) u 12:00 sati.

Službenik za informiranje

Sanja Balen, mag.iur.